laion/Wikipedia-Exotic huggingface dataset:
סדר חדש

האם התכוונתם ל... הסדר החדש - כינויה של מערכת פוליטית, מדינית, כלכלית וחברתית שהנאצים שאפו להקים באירופה סדר חדש - שמו של ארגון יורש של המפלגה הנאצית האמריקנית הסדר החדש (אינדונזיה) (אנ') - כינוי לתקופת שלטונו של נשיא אינדונזיה סוהארטו מבצע סדר חדש - מבצע תקיפה אווירית של חיל האוויר הישראלי במלחמת חרבות ברזל שבו נהרג חסן נסראללה ניו אורדר (מילולית: "סדר חדש") - להקת רוק בריטית ניזאם-אה ג'דיד (מילולית: "הסדר החדש") - סדרת רפורמות שהנהיג סולטאן האימפריה העות'מאנית סלים השלישי בצבא האימפריה העות'מאנית Wolfenstein: The New Order - משחק פעולה ממוחשב מסדרת Wolfenstein 3D
גילוח רגליים

גילוח רגליים היא פרקטיקה של הסרת שיער הרגליים באמצעות גילוח השיער עם תער או מכונת גילוח חשמלית. בנוסף, חלק מהאנשים מסירים שיער רגליים באמצעות שעווה, קרמים להסרת שיער, מכשירי אפילציה או הסרת שיער בלייזר. פרקטיקה זו נפוצה מאוד בקרב נשים בעולם המערבי, וגם חלק מהגברים בדגש על מפתחי גוף, רוכבי אופניים, שחיינים וחלק מהרצים. במדינות מערביות, נשים רבות מגלחות את רגליהן, בעיקר מסיבות אסתטיות. פרקטיקה זו התפתחה במיוחד מאז תחילת המאה ה-20, בסביבות מלחמת העולם הראשונה, כאשר קווי המכפלת בשמלות נשים התקצרו, ובגדי ים של נשים הפכו לחושפניים יותר המציגים את כל רגליה של האישה. חלק מהנשים עשויות לגלח רק את השיער מתחת לברך – בהתאם לאורך סגנונות השמלות באופנה – בעוד אחרות מגלחות את כל הרגל. תדירות הגילוח משתנה גם כן, כאשר חלק מהנשים מגלחות את רגליהן מדי יום, ואחרות מגלחות רק בתחילת הקיץ, לקראת לבישת בגד ים. תערים מיוחדים, שונים בצורתם מאלה המשמשים גברים לגילוח הפנים, משמשים לעיתים קרובות נשים. בקרב גברים מערביים, גילוח הרגליים נפוץ בעיקר אצל ספורטאים. הסרת שיער רגליים גברית בעת המודרנית הייתה קשורה תחילה לספורט, אם כי כיום היא נעשית גם מסיבות אסתטיות. לענפי ספורט כמו רכיבה על אופניים ושחייה, גברים החלו לגלח את רגליהם בסביבות תחילת המאה ה-20. רוב השחיינים הגברים, רוכבי האופניים המקצועיים, וחלק מהרוכבים הלא-מקצועיים מגלחים את רגליהם באופן קבוע. בשחייה למרחקים ארוכים, ההשפעות של חיכוך השיער במים יכולות לגרום להבדל זמנים משמעותי במקצים של מעל 400 מטר. סיבות נוספות לכך שרוכבי אופניים מגלחים כוללות: ריפוי מהיר יותר וניקוי קל יותר של שפשופי כביש, פחות כאב במהלך עיסוי רגליים. ספורטאים רבים גם מגלחים את רגליהם או גופם כדי להקל על עיסוי טיפולי שהוא לעיתים קרובות חלק מתוכנית האימונים שלהם או תוכנית ההתאוששות לאחר מרוץ. הם עשויים גם לגלח את רגליהם אם הם מדביקים ציוד מגן עליהם כדי למנוע מהסרט למשוך בכאב את השיער בעת הסרתו. גילוח הרגליים נפוץ גם בקרב דוגמנים גברים ומפתחי גוף, מכיוון שזה מדגיש ומבליט את השרירים. הסרת שיער ברגליים ובבית השחי על ידי נשים אמריקניות מדיה וקבצים בנושא גילוח רגליים בוויקישיתוף קשה להאמין, אבל חיים שלמים גילחנו רגליים לא נכון, באתר Sheee, ‏8 באוגוסט 2021 מגלחים? סקר מקיף על הרגלי הטיפוח של הגבר הישראלי, באתר ‏מאקו‏, 7 במאי 2015 Phil Edwards, How the beauty industry convinced women to shave their legs, Vox, ‏22 May 2015 Who decided women should shave their legs and underarms?, The Straight Dope, ‏6 February 1991
עבאס נילפורושאן

עבאס נילפוֹרוּשָאן (בפרסית: عباس نیلفروشان; 23 באוגוסט 1966 – 27 בספטמבר 2024) היה גנרל איראני, מפקד גיס סוריה-לבנון (גיס 18000) של כוח קודס במשמרות המהפכה האסלאמית מאפריל 2024 ועד למותו. נילפורושאן היה סגנו של מוחמד רזא זאהדי, וירש אותו בתפקיד כאשר נהרג בתקיפת הקונסוליה האיראנית בדמשק, במסגרת החזית הצפונית במלחמת חרבות ברזל. נילפורושאן עצמו נהרג בידי ישראל במבצע סדר חדש, כאשר נועד עם בכירי חזבאללה במפקדת הארגון ברובע הדאחייה בביירות. נילפורושאן נהרג בתקיפה לצד מנהיג חזבאללה, חסן נסראללה, ולצד בכירים אחרים בארגון. נילפורושאן, נולד וגדל באספהאן. לאחר המהפכה האיראנית התנדב לשורות הבסיג', נלחם במלחמת איראן–עיראק ועלה בשורות משמרות המהפכה האסלאמית. הוא שימש כסגן ראש אגף המבצעים של כוחות היבשה של משמרות המהפכה בשנים 2005–2007. בשנים 2010–2014 עבד כמפקד המכללה לפיקוד ומטה של משמרות המהפכה, ומשנת 2019 היה סגן המבצעים של משמרות המהפכה. ב-2019 החל לשמש כסגנו של מוחמד רזא זאהדי בראש מערך המבצעים של משמרות המהפכה, ובהמשך מונה לסגנו בפיקוד על גיס 18000 במלחמת האזרחים בסוריה. ב-26 באוקטובר 2022, מחלקת המדינה ומחלקת האוצר של ארצות הברית הטילו סנקציות על נילפורושאן על תפקידו בדיכוי ההפגנות באיראן על הרג מהסה אמיני. לאחר שרזא זאהדי נהרג ב-1 באפריל 2024 מונה נילפורושאן למפקד הגיס. במהלך כהונתו הקצרה בת חמשת החודשים הסלים העימות מול ישראל במסגרת החזית הצפונית במלחמת חרבות ברזל. במבצע סדר חדש, בו תקף חיל האוויר הישראלי את המפקדה המרכזית של חזבאללה, נהרג נילפורושאן יחד עם חסן נסראללה, עלי כרכי ובכירי חזבאללה אחרים. ב־12 באוקטובר נמצאה גופתו בהריסות מפקדת חזבאללה. סיכולים ממוקדים במלחמת חרבות ברזל מדיה וקבצים בנושא עבאס נילפורושאן בוויקישיתוף שחר קליימן, באיראן הודו: מפקד כוח קודס בלבנון חוסל יחד עם נסראללה, באתר ישראל היום, 28 בספטמבר 2024 Iran-related Designations; Russia-related Designations; Global Magnitsky Designation, Office of Foreign Assets Control, ‏26 באוקטובר 2022 באיראן בטוחים: "בין אם נסראללה נהרג ובין אם לא, המלחמה תהיה בשלב אחר לגמרי", באתר מעריב אונליין, 28 בספטמבר 2024 האלוף עבאס נילפורשן, מפקד כוח קודס בלבנון, נהרג בהפצצה בביירות, באתר מעריב אונליין, 28 בספטמבר 2024 שלו שינברג, דיווחים: נמצאה גופתו של מפקד גיס לבנון וסוריה בכוח קודס, באתר בחדרי חרדים, 12.10.24
המדונה בין הסלעים

המדונה בין הסלעים או המדונה של הסלעים הוא ציור אשר קיים בשלוש גרסאות: בגלריה הלאומית שבלונדון, במוזיאון הלובר שבפריז ובאוסף פרטי בשווייץ. ציורו מיוחס ללאונרדו דה וינצ'י. הציור, המתאר את המדונה והילד, הוזמן על ידי כנסייה במילאנו למסדר שנקרא "ההריון ללא רבב". מסדר זה סוגד למריה, אמו של ישו, ולהריונה הנקי והטהור מכל חטא. לפי הברית החדשה, מריה הרתה מרוח הקודש וכך לא חטאה בחטא ידיעת גבר, נשארה בתולה עד ליום מותה, ובכך היא מייצגת קדושה וטוהר. הציור הוזמן על ידי המסדר מיד לאחר שדה וינצ'י הגיע למילאנו ב-1482. חוקרי תולדות האמנות מייחסים חשיבות רבה לציור עקב העובדה שדה וינצ'י צייר אותו בלי רישום מקדים. גם התלת-ממדיות המפליאה שבו והחיות שבציור, שלא אפיינה את ציורי התקופה, תרמו לחשיבותו. הציור זכה כנראה לפופולריות רבה עוד בימי חייו של דה וינצ'י, מאחר שב-1506 פרסם דה וינצ'י גרסה נוספת לציור שנראית כמעט זהה לציור המקורי. הקומפוזיציה מבוססת על קומפוזיציה פירמידאלית (משולשת, בסגנון פירמידה). מריה עומדת בקצה ובבסיס מוצגות שלוש דמויות - המלאך, ישו הקטן ויוחנן. מריה - נראית כמלאך. טהורה, שלווה, רגועה וצעירה מאוד. היא מחבקת בידה האחת את יוחנן ומברכת בידה השנייה את ישו. בדרך זו היא יוצרת סגירה של הדמויות. היא עוטפת בנוכחותה את הדימויים. מעל ראשה של מריה נמצאת הילת הקדושה. ישו הקטן - ישו מרים את ידו בתנוחת שלושת עיקרי הנצרות (האב, הבן ורוח הקודש). יוחנן - מחזיק בידו את הצלב על כתפו. הצלב מסמל את הפסיון של ישו (הסוף מסמל שהוא יסיים את חייו על הצלב). מלאך - דמותו של המלאך מקבילה לדמותה של מריה בשיער ובפנים. הדבר מסמל את היותה של מריה ישות עליונה, מלאך. מיקומו של הציור נראה דמיוני. האירוע מתרחש בסוג של מערה שבה מים (הים נכנס מבין הסלעים). במערה צומח שושן צחור (סמל למריה, בדומה לבשורה למריה - סמל לבתוליותה ולטוהרה של מריה). המערה מדומה למריה עצמה - רחמה של מריה, היא מכילה בתוכה את שלוש הדמויות, הכול בה טהור ונקי, צחור ורגוע. הספומאטו הוא מאפיין ידוע של דה וינצ'י. טשטוש של קווי המתאר, ריכוך הדמויות, משחקי אור וצל עדינים, קווים מפותלים. הספומאטו יוצר דמויות לא מציאותיות - אלוהיות. מדיה וקבצים בנושא המדונה בין הסלעים בוויקישיתוף סוכנויות הידיעות, הארץ‏, התגלה רישום חבוי של ליאונרדו דה וינצ'י, באתר וואלה, 4 ביולי 2005 הדף הרשמי באתר הנשיונל גלרי הדף הרשמי באתר מוזיאון הלובר
St. Anger (שיר)

"St. Anger" הוא שיר של להקת הת'ראש מטאל האמריקאית מטאליקה, אשר יצא לאור כסינגל מוביל מתוך אלבום האולפן השמיני של הלהקה ב-23 ביוני 2003. השיר זכה בקטגוריית ביצוע המטאל הטוב ביותר בטקס פרסי הגראמי הארבעים ושישה. בנוסף, מכיל השיר אזכור לשני שירים אחרים של הלהקה- "Damage, Inc." (מתוך Master of Puppets, 1986) ו-"Hit the Lights" (מתוך Kill 'Em All, 1983). Fuck it all and fuckin' no regrets, I hit the lights on these dark sets — לארס אולריך, קירק האמט, ג'יימס הטפילד, בוב רוק "St. Anger" היה נעימת הנושא של תחרות הסאמרסלאם 2003. ל-DVD הרשמי של התחרות צורף הוידאו קליפ הרשמי של השיר. הווידאו קליפ של "St. Anger" בוים על ידי חברת ההפקות והביום המלויס, וזה צולם במקומות שונים ברחבי בית הסוהר סן קוונטין, בו הופיעו בפני מאות אסירים ששהו בכלא באותה עת (יש לציין כי הלהקה לא הופיעה בפני הנידונים למוות). קליפ זה הוא הראשון בו הופיע הבסיסט החדש של הלהקה, רוברט טרוחיו. השיר זכה בפרס בחירת קוראי מגזין המוזיקה "מטאל אדג'" לשנת 2003 עבור קליפ השנה, ואף היה מועמד בקטגוריית קליפ הרוק הטוב ביותר בטקס פרסי הווידאו קליפים של MTV 2003, אך זה הפסיד ל-"Somewhere I Belong" מאת לינקין פארק. ג'יימס הטפילד – זמרה, גיטרת קצב קירק האמט – גיטרה מובילה לארס אולריך – תופים בוב רוק – בס Metallica – St. Anger, Discogs (באנגלית) Metallica - ST ANGER - video streams, Contact Music (באנגלית) "מטאל אדג'", גיליון יוני 2004 גיל קאופמן, The Rap On The Best Rock Video Nominees, MTV, ‏25 באוגוסט 2003 (באנגלית)
Jump in the Fire

"Jump in the Fire" הוא שיר שנכתב על ידי זמר הת'ראש מטאל האמריקאי ג'יימס הטפילד, וזה בוצע לראשונה על ידי להקתו, מטאליקה. השיר יצא לאור כסינגל השני והאחרון מתוך אלבום הבכורה של הלהקה, Kill 'Em All ב-20 בינואר 1984. בצדו השני, נכללו השירים "Phantom Lord" ו-"Seek & Destroy" בגרסאות הופעה מזויפות (השירים הוקלטו באולפן עם קולות רקע שנוספו בעריכה). במקור, הוקלט השיר בתקופה בה דייב מאסטיין ורון מק'גובני היו חברים בלהקה. גרסתו הראשונה של השיר נכתבה על ידי מאסטיין בגיל 16, וזו כללה מילים ותכנים העוסקים במיניות. כאשר הצטרף למטאליקה, השמיע את השיר להטפילד ולארס אולריך, ואלה סייעו לו בכתיבת השיר. לאחר שפוטר מאסטיין מהלהקה עקב האלימות בה נהג כלפי חברי הלהקה בעת היותו שיכור, מחק הטפילד מן השיר את הקטעים שנכתבו על ידיו, והחל לשנות את תוכן ומילות השיר, שכעת עסקו בנושא הגיהנום. הציור המופיע על עטיפת הסינגל מתאר מפלצת בעלת עור אדום בסביבה העולה בלהבות. במקור, הופיעה המפלצת בכריכת מהדורת 1979 של הספר The Devils of D-Day מאת גרהם מאסטרטון, כאשר זו צוירה על ידי לס אדוארדס. בשנת 2009 שיווקה הלהקה בובת אקשן של המפלצת בגובה של כ-30 סנטימטרים במהדורה מוגבלת בת 1,000 יחידות במחיר של 99.99$. כל הלחנים לשירים נכתבו על ידי לארס אולריך, ג'יימס הטפילד ודייב מאסטיין (למעט היכן שמצוין אחרת); כל המילים לשירים נכתבו על ידי הטפילד. ג'יימס הטפילד – זמרה, גיטרת קצב קירק האמט – גיטרה מובילה קליף ברטון – בס לארס אולריך – תופים Jump in the Fire Action Figure, מטאליקה (באנגלית)
נביל קאווק

נבּיל קאווּק (בערבית: نبيل قاووق, בעברית רווח שמו גם בכתיב נביל קַאוּק; 20 במאי 1964 – 28 בספטמבר 2024) היה טרוריסט ואיש דת שיעי לבנוני, בכיר בארגון הטרור חזבאללה ששימש כראש יחידת הביטחון המונע ולפני כן כסגן ראש המועצה המבצעת של הארגון. נהרג ב-28 בספטמבר בסיכול ממוקד של חיל האוויר הישראלי במסגרת מבצע חיצי הצפון. קאווק נולד ב־1964 בעבא בלבנון. לימודי הדת של קאווק התקיימו בקום שבאיראן, שם הוא הושפע מהאידאולוגיה השיעית. הוא קיבל הכשרה צבאית ממשמרות המהפכה האסלאמית באיראן ומחזבאללה. קאווק הצטרף לארגון בשנות ה-80, ונחשב למוקד ידע מרכזי בתחומו. כיהן כסגן אחראי אזור הדרום מטעם המועצה המבצעת, קאווק היה אחראי על אזור דרום לבנון מטעם חזבאללה בשנים 1991–2010, ושימש כסגן יושב ראש המועצה המבצעת של חזבאללה עד 2018. קאווק היה חבר מועצת הג'יהאד ונחשב למקורב לצמרת ארגון הטרור חזבאללה. כממלא מקום של ראש המועצה המבצעת, הייתה לקאווק השפעה על הפעילות הפוליטית והצבאית של חזבאללה. במלחמת לבנון השנייה הותקפו משרדיו של קאווק בצור על ידי חיל האוויר הישראלי. באוקטובר 2020 הטיל משרד האוצר של ארצות הברית סנקציות על קאווק, לצד חוסיין אל-בגדאדי וישויות איראניות. ב־28 בספטמבר 2024 הוא נהרג על ידי חיל האוויר הישראלי בסיכול ממוקד במסגרת מבצע חיצי הצפון. קאווק היה נשוי ואב לשישה ילדים. מדיה וקבצים בנושא נביל קאווק בוויקישיתוף نبيل قاووق, באתר האנציקלופדיה הערבית העתיקה סרטון שבו ניתן לשמוע את הגיית שמו, מכוון לנקודה המתאימה חוסל נביל קאווק, מפקד יחידת הביטחון המונע של חיזבאללה, באתר צה"ל, 29 בספטמבר 2024 מבט לטרור: חזבאללה, לבנון וסוריה (23 – 30 בספטמבר 2024), באתר מרכז המידע למודיעין ולטרור, 30 בספטמבר 2024 Koppel, Ted (21 ביולי 2006). "Gifts for Iran: Look what spreading democracy can do". The New York Times. נבדק ב-18 בינואר 2013. {{cite news}}: (עזרה) "Treasury Targets High-Ranking Hizballah Officials". U.S. Department of the Treasury (באנגלית). 2024-01-25. נבדק ב-2024-01-30. "US sanctions 2 senior members of Lebanon's Hezbollah". Arab News (באנגלית). 2020-10-24. נבדק ב-2024-01-30. "Nabil Qaouk". Counter Extremism Project (באנגלית). נבדק ב-2024-01-30. "US sanctions 2 senior members of Lebanon's Hezbollah". AP News (באנגלית). 2020-10-23. נבדק ב-2024-01-30. "Qaouk: The Masks of Arab leaders have fallen". LBC News. 21 בנובמבר 2011. נבדק ב-18 בינואר 2013. {{cite news}}: (עזרה) Clancy Chassay in Beirut (19 באוגוסט 2006). "Stand alongside Hizbullah, Lebanon's army tells troops". The Guardian. נבדק ב-17 בינואר 2013. {{cite news}}: (עזרה) "Hezbollah rejects claim of involvement in Syria". The Daily Star. 5 במרץ 2012. אורכב מ-המקור ב-26 בינואר 2013. נבדק ב-17 בינואר 2013. {{cite news}}: (עזרה) "Qaouq: Mask has fallen off 14 March following Lutfallah II case". Now Lebanon. 5 במאי 2012. אורכב מ-המקור ב-30 בינואר 2013. נבדק ב-17 בינואר 2013. {{cite news}}: (עזרה) "Qaouq Rejects Feltman's Interference in 2013 Elections". Naharnet. 5 במאי 2012. נבדק ב-17 בינואר 2013. {{cite news}}: (עזרה) "Hezbollah on high alert ahead of IDF drill". ynet. נבדק ב-17 בינואר 2013. {{cite news}}: (עזרה) "IAF strikes Lebanese army base". Ynet. 27 ביולי 2006. נבדק ב-18 בינואר 2013. {{cite news}}: (עזרה) 359 ימים למלחמה, באתר ynet, 29 בספטמבר 2024
משפט ההפרדה הבסיסי

בגאומטריה, משפט ההפרדה הבסיסי עוסק בקשר בין קבוצות קמורות ונקודות שנמצאות מחוץ לקבוצה. המשפט טוען שבהינתן נקודה שלא נמצאת בקבוצה הקמורה תמיד ניתן יהיה למצוא היפר-מישור שיפריד את הקבוצה מהנקודה. תהי Ω {\displaystyle \Omega } קבוצה קמורה וסגורה במרחב האוקלידי R n {\displaystyle \mathbb {R} ^{n}} ויהי y ∈ R n {\displaystyle y\in \mathbb {R} ^{n}} המקיים y ∉ Ω {\displaystyle y\notin \Omega } אז קיים ווקטור 0 ¯ ≠ a ∈ R n {\displaystyle {\bar {0}}\neq a\in \mathbb {R} ^{n}} ומספר α ∈ R {\displaystyle \alpha \in \mathbb {R} } כך ש: a ⋅ x ≤ α < a ⋅ y {\displaystyle a\cdot x\leq \alpha <a\cdot y} לכל x ∈ Ω {\displaystyle x\in \Omega } . נתון Ω {\displaystyle \Omega } קמורה וסגורה ולכן ממשפט הקירוב הטוב ביותר קיים z {\displaystyle z} שהוא הווקטור הקרוב ביותר ל y {\displaystyle y} ב Ω {\displaystyle \Omega } . מעובדה זו, נובע אי השוויון הבא: ( y − z ) ⋅ ( x − z ) ≤ 0 {\displaystyle (y-z)\cdot (x-z)\leq 0} לכל x ∈ Ω {\displaystyle x\in \Omega } . נגדיר a = y − z {\displaystyle a=y-z} . ברור ש a ≠ 0 ¯ {\displaystyle a\neq {\bar {0}}} ו- a ⋅ ( x − z ) ≤ 0 {\displaystyle a\cdot (x-z)\leq 0} לכל x ∈ Ω {\displaystyle x\in \Omega } . אם כך אז a ⋅ x ≤ a ⋅ z {\displaystyle a\cdot x\leq a\cdot z} לכל x ∈ Ω {\displaystyle x\in \Omega } . נגדיר α = a ⋅ z {\displaystyle \alpha =a\cdot z} ונשים לב ש a ⋅ y − α = a ⋅ ( y − z ) = ‖ a ‖ 2 > 0 {\displaystyle a\cdot y-\alpha =a\cdot (y-z)=\lVert a\rVert ^{2}>0} כלומר a ⋅ x ≤ α < a ⋅ y {\displaystyle a\cdot x\leq \alpha <a\cdot y} לכל x ∈ Ω {\displaystyle x\in \Omega } ומכאן מ.ש.ל. A. L. Peressini, F. E. Sullivan J. J. Uhl, Jr. The Mathematics of Nonlinear Programming p.162–163 קיים משפט שטוען שאם Ω {\displaystyle \Omega } סגורה וקמורה אז: ‖ y − z ‖ ≤ ‖ y − x ‖   ∀ x ∈ Ω ⇔ ( y − z ) ⋅ ( x − z ) ≤ 0   ∀ x ∈ Ω {\displaystyle \lVert y-z\rVert \leq \lVert y-x\rVert \ \forall x\in \Omega \quad \Leftrightarrow \quad (y-z)\cdot (x-z)\leq 0\ \forall x\in \Omega } כלומר אי השוויון הימני מתקיים אמ"ם z {\displaystyle z} הוא הקירוב הטוב ביותר של y {\displaystyle y} ב Ω {\displaystyle \Omega } .
Bully (אלבום אולפן של קניה וסט)

Bully הוא אלבום האולפן ה-11 של הראפר האמריקאי קניה וסט. האלבום יצא לאור ב-2024, על ידי בהוצאה עצמית YZY. ב-28 בספטמבר, במהלך הופעתו בהאיקו, סין באצטדיון נהר Wuyuan, הכריז וסט על אלבום הסולו האחד-עשר שלו Bully, בהופעת הבכורה של השיר "Beauty and the Beast". Steven J., Horowitz (28 בספטמבר 2024). "Kanye West Announces New Album 'Bully,' Debuts Song 'Beauty and the Beast' at Listening Event in China". variety. נבדק ב-28 בספטמבר 2024. {{cite news}}: (עזרה) "Kanye West Announced His Next Solo Studio Album 'Bully' While In China". UPROXX (באנגלית אמריקאית). 2024-09-28. ארכיון מ-29 בספטמבר 2024. נבדק ב-2024-09-29. {{cite web}}: (עזרה) Peters, Mitchell (2024-09-28). "Ye Announces New Album 'Bully,' Debuts Song 'Beauty and the Beast' at China Listening Event". Billboard (באנגלית אמריקאית). ארכיון מ-29 בספטמבר 2024. נבדק ב-2024-09-29. {{cite journal}}: (עזרה)
לוזון רונסון

לוזון רונסון אן.וי. (Luzon Ronson N.V.) היא חברה ציבורית הולנדית העוסקת ביזמות נדל"ן למגורים בישראל ובפולין, שניירות הערך שלה נסחרים בבורסה לניירות ערך בתל אביב. החברה נוסדה בספטמבר 2000 בהולנד כחברה פרטית מוגבלת במניות (BV). בנובמבר 2023 הפכה החברה לחברה ציבורית מוגבלת במניות (NV). החברה פעלה כחברת אחזקות בתחום הנדל"ן בפולין. החל משנת 2007 מחזיקה החברה במניות Ronson Development SE. ביוני 2023 עברה החברה שינוי מבנה והוגדרה על ידי רשות המסים בישראל כתושבת ישראל לצורך מס, כהגדרת המונח בסעיף 104(2) לפקודת מס הכנסה. החל ממועד שינוי המבנה מחזיקה החברה במלוא הבעלות של Ronson Development SE, ובמלוא הבעלות של חברת לוזון רונסון נכסים בע"מ, המחזיקה בחברת נווה סביון (75%) (פרויקט אור יהודה), בחברת נחלת יהודה (100%) (פרויקט ראשון לציון), בנכס המקרקעין "בית נטע" בתל אביב ובעתודת קרקע בשם "פרדס רוקח" בהוד השרון. החברה עוסקת בשני תחומים: נדל"ן יזמי בישראל. נדל"ן יזמי בפולין, באמצעות החברה הבת Ronson Development SE. בדצמבר 2023 ביצעה החברה הנפקה ראשונה לציבור, בבורסה לניירות ערך בתל אביב, של איגרות חוב (סדרה א'), בתמורה כוללת (ברוטו) של כ-206 מיליון ש"ח, והפכה לתאגיד מדווח. בספטמבר 2024 הנפיקה החברה 24% ממניותיה בבורסה לניירות ערך בתל אביב, וגייסה 307 מיליון ש"ח לפי שווי של 1.3 מיליארד ש"ח אחרי הכסף. לוזון רונסון אן.וי., באתר הבורסה לניירות ערך בתל אביב לוזון רונסון אן.וי., באתר "מאיה" Luzon Ronson N.V. - דוח תקופתי לשנת 2023, באתר "מאיה" לוזון רונסון: נתונים כספיים באתר מאי"ה. אמיר פרגר, הנפקת לוזון רונסון: גייסה 307 מיליון שקל לפי שווי של 1.3 מיליארד שקל אחרי הכסף, באתר כלכליסט, 27 בספטמבר 2024
באג בראש

באג בראש (באנגלית: "Bug Alert") היא תוכנית בובות מדובבת ששודרה בטלוויזיה החינוכית. מטרת התוכנית היא להביא מסר לצופים שעלינו לשמור על עולמנו. כל הדמויות בתוכנית הן חרקים: חטיפי (דב רייזר): עכביש, שבפינתו הקבועה, "זמן לזלול", מכין מטעמים ממצרכים פשוטים שנמצאים כמעט בכל בית. אפלי (דור צויגנבום): מקק המתגורר בכיור. קורים לו דברים מוזרים, ולרוב הוא נעזר בזהרירה. רולי (יסמין עיון/רמה מסינגר): תולעת כתומה וחביבה, שלפעמים מספרת סיפורי בדיחות או סתם סיפורים מצחיקים בהקשר לנושא הסרט. זהרירה (אורנה כץ/אודליה מורה-מטלון): גמל שלמה בעלת כדור בדולח המנבא את העתיד. במהלך התוכנית זהרירה חושפת עובדות אמיתיות מוזרות ומדהימות. קשקשן (אורית אמיר): חרק מלוכלך המתגורר בפח אשפה. פינתו הידועה היא "מה בפח", בה הוא מלמד את הצופים בבית ליצור יצירות אמנות פשוטות מחומרים שלכאורה אנחנו מכנים "זבל". פינה זו מלמדת את הצופים דרכי מיחזור שונות. גריז ובוץ (עידו מוסרי ודב רייזר): צמד חרקים מוזרים שמתגוררים בארון המטאטים ומספרים בדיחות קרש ואף שרים שירים שקשורים לפרק. זולה וז'וז'ו (רמה מסינגר ודור צויגנבום) זוג תולעים פלומתיות שמספרים בדיחות בדרך-כלל בנושא-הפרק. מדי פעם נשמעת יללת חתולה והחרקים בורחים מהר ככל האפשר. החתולה מעבירה את פינתה: "הטיול של החתולה" בו היא מטילת במקומות שקשורים לנושא הפרק ואף מסבירה עוד על נושא הפרק. פינת מכונת הכביסה בה המכונה מספרת על כל מיני דברים (ספורט, המצאות חכמות, חוגים וכו'). "באג בראש", במסד הנתונים הקולנועיים IMDb (באנגלית) באג בראש, במיזם "אישים" לתיעוד היצירה הישראלית
ספי א-דין

האם התכוונתם ל... ספי א-דין ארדבילי (אנ') - שליט האימפריה הספווי מתחם הקבר והמרכז הסופי של שייח' ספי א-דין - מתחם הקבר של ספי א-דין ספי א-דין אל-אורמאווי (אנ') - מוזיקאי וסופר פרסי בן המאה ה-13 ספי א-דין אל-הינדי (אנ') מלומד שאפעי בן המאה ה-13 וה-14 האשם סַפי א-דין - איש דת שיעי לבנוני, בכיר בארגון חזבאללה
אבו עלי רצ'א

אבו עלי רצ'א (בערבית: ابو علي رضا; מכונה גם: חאג' אבו חוסיין; נולד ב-1964) הוא טרוריסט לבנוני המשמש כמפקד יחידת בדר בארגון הטרור חזבאללה. אבו עלי רצ'א נולד סביב שנת 1964. הוא גדל בעיירה באריש שבנפת צור בדרום לבנון. בשנות ה-90 שרד אבו עלי ניסיון התנקשות לצד אבראהים עקיל. לאחר מכן שודרג לתפקידים צבאיים שונים בתוך מבנה חזבאללה, והפך לאחד מקציני המבצעים הבולטים בציר הדרומי. הוא קיבל הכשרה צבאית מתקדמת באיראן. לעיתים רחוקות הוא יוצא לציבור, וכשהוא מופיע, הוא מוסתר או כשפניו מכוסות כדי להסביר משימות, מטרות או מידע צבאי. אבו עלי רצ'א הוא מפקד יחידת בדר של חזבאללה, שאחראית על האזור שמצפון לנהר הליטני ועד צידון. ב-19 בספטמבר 2024 יצא חיל האוויר הישראלי למבצע חיצי הצפון, במהלכו השלים את סיכולם הממוקד של כל צמרת הזרוע הצבאית של ארגון הטרור חזבאללה, למעט אבו עלי רצ'א. מיהו "הניצול היחיד" של ההנהגה הצבאית הבכירה של חיזבאללה?, באתר א-שרק אל-אווסט, ‏28 בספטמבר 2024 ליאור בן ארי, כל הבכירים שחוסלו בתקיפה בדאחייה – ומי מפקדי החיזבאללה שנותרו בחיים?, באתר ynet, 21 בספטמבר 2024 דין שמואל אלמס, ‏רק אחד נשאר: אלו המפקדים הבכירים של חיזבאללה שחוסלו, באתר גלובס, 28 בספטמבר 2024
ליאור שמש

ליאור שמש (נולד ב-18 במאי 1978) הוא שחקן ישראלי. שמש גדל ברמת השרון, שמש הוא בוגר הסטודיו למשחק חולון בהנהלת שולי כהן ודרור טפליצקי. לשמש יש גם תואר ראשון בבימוי והוראת התיאטרון בבית הספר לאמנויות הבמה בסמינר הקיבוצים. שמש למד סדנת אימפרוביזציה בהנחיית רענן לוי. בנוסף למד שמש בסדנאות הבמה 2 בבית ציוני אמריקה, קומדיה פיזית / סלפסטיק בהנחייתה ג'וס הובן. וגם למד בסדנת משחק מול מצלמה בהנחייתה של השחקנית ליאת ביין. בצבא שירת כשוטר אך שוחרר מוקדם בגלל אסתמה. בשנת 2003 הופיע לראשונה בסדרת הטלוויזיה "קרב בדרך לירושלים" גילם את דמותו של יולק. בשנים 2006–2009 זכה לחשיפה משמעותית כששיחק בטלנובלה של HOT "האלופה" במשך 3 עונות גילם את עובד חביה. גילם גם את עובד בשנת 2006 בסדרת הספין אוף של "האלופה" שנקראת "האבודה" הסדרה הושקה על ידי חברת אורנג' ושודרה לאחר שירדה העונה הראשונה מהמסך. בשנת 2009 שיחק שוטר בסרט "הזמן שנותר". בשנת 2013 הופיע בסרט "הרועה האחרון". בשנת 2015 התארח במספר פרקים בודדים בעונה השנייה של הסדרה הקומית של ערוץ 2 "שנות ה-80" שיחק את שמוליק, שוטר טיפש, חדש בטירה וקפדן יתר על המידה. ריגל אחרי חלבי. בשנת 2016 התארח בעונה הראשונה של הסדרה הקומית של ערוץ 2 "צומת מילר" שיחק את רפי, חבר של אדיר מהצבא, עובד כשומר אצל מלכת אנגליה. בשנת 2017 הופיע בסדרה הקומית של ערוץ עשר "לה פמיליה" שיחק את דוד. בשנת 2022 שב לגלם את דמותו של שמוליק השוטר בתפקיד אורח בעונה הראשונה של הסדרה הקומית של רשת 13 "שנות ה-90". שמש גם השתתף בכמה פרסומות בניהם: פרסומת ל"וינר", "לאומי כארד-פוקס", "קלאבמרקט", "בזק בינלאומי", פרומו לערוץ "ביפ" ובפרסומת ל"לוטו" הולנד. בתיאטרון בתיאטרון שיחק בהצגות: "הדרבי הגדול" (מופע אימפרוביזציה), "שלוש אחיות" בתיאטרון קרוב, "הפיזיקאים" בתיאטרון הסימטה, "אופרה בגרוש" בהייניקן הבימה קלאב, "הזוג המוזר" בתיאטרון חולון, "אדם הוא אדם", בתיאטרון חולון, "הן לא תיקחהו עמך" בתיאטרון חולון, בהצגה "הוראות הפעלה" בצוותא, במחזמר "הקוסם!" בתפקיד האריה, בהצגה "אשתי לא מבינה אותי" שביים ישראל פוליאקוב, בהצגה "אמא מאוהבת" שיחק לצידה של חנה לסלאו, ובהצגה "נחשול" בתיאטרון אורנה פורת. שמש נשוי, בנוסף לקריירת המשחק הוא עובד כקופירייטר ועובד עם לקוחות פרטיים ומשרדי פרסום. ליאור שמש, ברשת החברתית אינסטגרם ליאור שמש, במיזם "אישים" לתיעוד היצירה הישראלית ליאור שמש, במסד הנתונים הקולנועיים IMDb (באנגלית) ליאור שמש, במאגר הידע העברי לקולנוע ישראלי ועולמי "אידיבי" נועה רום, הטוב, המופרע והנערה, באתר ynet, 31 באוגוסט 2007 עובד חביה (ליאור שמש), באתר ynet, 24 במרץ 2006 ליאור שמש, במיזם "אישים" לתיעוד היצירה הישראלית ynet, עובד חביה (ליאור שמש), באתר ynet, 15 במרץ 2007 רן בוקר, "קיבלתי תפקידים בזכות 'האלופה'", באתר ynet, 6 באפריל 2015 קרן נתנזון, בסוף יבוא קוסם, באתר ynet, 25 באוקטובר 2006 ניר יהב‏, "נחמד לי להיות עובד מ'האלופה', אבל לא בא לי להיות מזוהה רק עם זה", באתר וואלה, 6 בינואר 2021
ג'ון סלוס הובארט

ג'ון סלוס הובארט (באנגלית: John Sloss Hobart‏; 6 במאי 1738 – 4 בפברואר 1805) היה סנאטור ארצות הברית מניו יורק ושופט מחוזי של ארצות הברית בבית המשפט המחוזי של ארצות הברית במחוז ניו יורק. הובארט נולד ב-6 במאי 1738, בפיירפילד, מחוז פיירפילד, מושבת קונטיקט, אמריקה הבריטית, וסיים את לימודיו באוניברסיטת ייל ב-1757. הוא למד משפטים, התקבל ללשכת עורכי הדין והחל לעסוק בכך בניו יורק. הוא היה חבר בוועדת ההתכתבות ב-1774. הוא היה ציר הוועידה הפרובינציאלית בשנת 1775. הוא היה ציר בקונגרס הפרובינציאלי של ניו יורק מ-1775 עד 1777. הוא היה חבר במועצת הבטיחות בשנת 1777. הוא היה שופט חבר של בית המשפט העליון של ניו יורק בין השנים 1777 ל-1798. הוא היה חבר בוועידת הרטפורד משנת 1780. הוא היה חבר בוועידת ניו יורק אשר אשררה את חוקת ארצות הברית בשנת 1788. הובארט נבחר לסנאט של ארצות הברית מניו יורק כפדרליסט ב-1798 כדי למלא את התפקיד הפנוי שנגרם כתוצאה מהתפטרותו של סנאטור ארצות הברית פיליפ סקיילר וכיהן בין ה-11 בינואר ל-16 באפריל 1798, כאשר התפטר כדי לקבל תפקיד שופט פדרלי. הובארט מונה על ידי הנשיא ג'ון אדמס ב-11 באפריל 1798, למושב בבית המשפט המחוזי של ארצות הברית במחוז ניו יורק שפונה על ידי השופט רוברט טרופ. הוא אושר על ידי הסנאט של ארצות הברית ב-12 באפריל 1798, וקיבל את המינוי שלו באותו יום. כהונתו הסתיימה ב-4 בפברואר 1805, עקב מותו בעיר ניו יורק, ניו יורק. הוא נקבר בבית הקברות של כנסיית טריניטי בניו יורק. מדיה וקבצים בנושא ג'ון סלוס הובארט בוויקישיתוף ג'ון סלוס הובארט, באתר המדריך הביוגרפי של הקונגרס של ארצות הברית (באנגלית) ג'ון סלוס הובארט, באתר "Find a Grave" (באנגלית) ג'ון סלוס הובארט, באתר המדריך הביוגרפי של הקונגרס של ארצות הברית (באנגלית)